stanford-oval/wikipedia huggingface dataset:
קבוצת קנטור מוכללת

לאחר הסרת הקטעים השחורים, הנקודות הלבנות שנותרו מהוות קבוצה דלילה בעלת מידת לבג 1/2.
במתמטיקה, קבוצת קנטור מוכללת, היא דוגמה לקבוצת נקודות במישור הממשי שהיא קבוצה דלילה (בפרט היא אינה מכילה קטעים לא מנוונים), ובכל זאת היא בעלת מידת לבג חיובית. קבוצת קנטור המוכללת היא הכללה של קבוצת קנטור ושתיהן נקראות על שם המתמטיקאי גיאורג קנטור. במאמר משנת 1875, המתמטיקאי הנרי סמית' דן בקבוצה דלילה בעלת מידה חיובית על המישור הממשי, והמתמטיקאי ויטו וולטרה הציג דוגמה דומה ב־1881. בעוד קבוצת קנטור המוכרת כיום התפרסמה בשנת 1883. מבחינה טופולוגית קבוצות קנטור המוכללות מקבילות מבחינה טופולוגית לקבוצת קנטור הסטנדרטית.
הגדרה פורמלית

בדומה לבניית קבוצת קנטור, קבוצת קנטור מוכללת בנויה על ידי הסרת קטעים מסוימים מקטע היחידה  \left[0,1\right].
בהינתן סדרה של מספרים ממשיים  (\delta _{1},\delta _{2},\ldots ) באשר  0<\delta _{k}<1 לכל  k\in \mathbb {N} _{+} נגדיר בצורה רקורסיבית קבוצות בצורה הבאה, הקטע שבו עובדים הוא  C_{0}=[0,1] והקבוצה  C_{n} תוגדר להיות  C_{n-1} לאחר הוצאה ממרכזו של כל קטע  I ב־ C_{n-1} קטע באורך  \delta _{n}\cdot \lambda (I), באשר  \lambda  מייצגת את מידת לבג, לבסוף קבוצת קנטור המוכללת היא הקבוצה המתקבלת מלקיחת חיתוך על פני כל האיטרציות של התהליך, קרי  {\mathcal {C}}=\bigcap _{n=1}^{\infty }C_{n}.
ניתן גם להגדיר את הקבוצה על ידי הורדת קטע באורך  \delta _{n} ישירות, אך מהלך זה ידרוש להגדיר את הסדרה  \delta  בצורה כזאת שבכל שלב יחוסר חלק יחסי של כל קטע על מנת שלא להגיע למצב בו יש קטע ריק בבנייה.
הגדרה פורמלית > קבוצת קנטור

בעזרת הליך הבנייה מלעיל ניתן להגדיר את קבוצת קנטור בדרך הראשונה שהוצגה על ידי בחירת  \delta ={\frac {1}{3}}, כלומר הסדרה הקבועה 1/3. ראה ערך מלא על קבוצת קנטור. בעקבות בחירת סדרת גודל הקטעים שמוסרים בכל שלב קבוצת קנטור היא בעלת מידה אפס, זאת לעומת קבוצות קנטור מוכללות רבות.
הגדרה פורמלית > קבוצת סמית'-וולטרה-קנטור

קבוצת סמית'-וולטרה-קנטור היא קבוצת קנטור מוכללת אשר נקראת על שמם של שלושה מתמטיקאים, הנרי סמית', ויטו וולטרה וגאורג קנטור. תהליך יצירת הקבוצה מתחיל בהסרת ה־1/4 האמצעי מקטע היחידה  [0,1] (זהה להסרת 1/8 משני צידי הנקודה האמצעית בקטע היחידה) כך שהקבוצה הנותרת היא \left[0,{\tfrac {3}{8}}\right]\cup \left[{\tfrac {5}{8}},1\right]השלבים הבאים מורכבים מהסרת  1/4^{n} מאמצע כל אחד מה־ 2^{n-1} קטעי משנה שנותרו. לכן בשלב השני של התהליך הקטעים  (5/32,7/32) וכן  (25/32,27/32) נמחקים, מה שמשאיר את הקבוצה \left[0,{\tfrac {5}{32}}\right]\cup \left[{\tfrac {7}{32}},{\tfrac {3}{8}}\right]\cup \left[{\tfrac {5}{8}},{\tfrac {25}{32}}\right]\cup \left[{\tfrac {27}{32}},1\right].לאחר המשכת התהליך בצורה רקורסיבית עד אינסוף, קבוצת סמית'-וולטרה-קנטור היא קבוצת הנקודות שלעולם לא מוסרות בתהליך. התמונה למטה מציגה את הקבוצה המקורית וכן את חמשת האיטרציות העוקבות של תהליך זה,
כל איטרציה שלאחר מכן בתהליך בנייתה של הקבוצה מסיר באופן יחסי פחות מהקטעים הנותרים, זאת לעומת קבוצת קנטור.
תכונות ושימושיהן

לפי תהליך הבנייה, קבוצת קנטור מוכללת אינה מכילה קטעים ולכן בעלת פנים ריק, כלומר  {\text{int}}({\mathcal {C}})=\emptyset . בנוסף קבוצת קנטור מוכללת היא חיתוך בן מנייה של קבוצות סגורות, ולכן קבוצת קנטור מוכללת בעצמה קבוצה סגורה.
ניתן להשתמש במכפלה קרטזית של קבוצות קנטור מוכללות על מנת למצוא קבוצות בלתי קשירות לחלוטין בממדים גבוהים יותר עם מידה שאינה אפס. על ידי שימוש במשפט דנג'וי-ריס (אנ') על קבוצה דו־ממדית מסוג זה, ניתן למצוא עקומת אוסגוד (אנ'), שהיא עקומה כך שכל הנקודות עליה בעלות שטח חיובי.
קבוצת קנטור מוכללת משומשת על מנת לבנות את הפונקציה של וולטרה (אנ') שהיא פונקציה ממשית גזירה בכל מקום, בעלת נגזרת חסומה בכל מקום אך שנגזרתה אינה אינטגרבילית רימן.
חלק מקבוצות קנטור מוכללות (לדוגמה קבוצת סמית'-וולטרה-קנטור) אינן מדידות ז'ורדן (אנ'), ובכך הן דוגמה לקבוצות קומפקטיות שאינן מדידות ז'ורדן.
פונקציית האינדיקטור של חלק מקבוצות קנטור המוכללות (לדוגמה קבוצת סמית'-וולטרה-קנטור) הן דוגמה לפונקציה חסומה שאינה אינטגרבילית רימן בקטע  (0,1).
תכונות ושימושיהן > קריטריון לזניחות

בהיתן קבוצת קנטור מוכללת  {\mathcal {C}} הנוצרה מסדרה  \delta  כמתואר בהגדרה הפומרלית, מתקיים כי,  {\mathcal {C}} קבוצה זניחה אם"ם  \sum _{n=1}^{\infty }\delta _{n}=\infty .
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. הוכחה של המשפט, תכונות נוספות.
חישוב מידת לבג של קבוצת קנטור מוכללת

על מנת לחשב את מידת הלבג של קבוצת קנטור מוכללת, ניתן לחשב את מידת הלבג של כל קטע אשר מורידים במהלך הבנייה הרקורסיבית של הקבוצה. לדוגמה, נניח כי נמצאים מסירים את הקטעים האמצעיים בעלי אורך  a^{n} באיטרציה ה־ n של התהליך, באשר  0\leq a\leq {\dfrac {1}{3}} אזי לקבוצת הקנטור המוכללת המתקבלת יש מידת לבג הניתנת לחישוב בצורה הבאה, {\begin{aligned}1-\sum _{n=0}^{\infty }2^{n}a^{n+1}&=1-a\sum _{n=0}^{\infty }(2a)^{n}\\[5pt]&=1-a{\frac {1}{1-2a}}\\[5pt]&={\frac {1-3a}{1-2a}}\end{aligned}}אשר עולה מ־0 ל־1 כאשר  a יורדת מ־1/3 ל־0 (וכן המקרה בו  a>1/3 בלתי אפשרי בצורת בנייה זו).
חישוב מידת לבג של קבוצת קנטור מוכללת > מידת לבג של קבוצת סמית'-וולטרה-קנטור

לקבוצת סמית'-וולטרה-קנטור יש מידת לבג חיובית בעוד לקבוצת קנטור יש מידה אפס. במהלך התהליך, הקטעים המוסרים הם בעלי אורך כולל של \sum _{n=0}^{\infty }{\frac {2^{n}}{2^{2n+2}}}={\frac {1}{4}}+{\frac {1}{8}}+{\frac {1}{16}}+\cdots ={\frac {1}{2}}\,מה שמראה שלקבוצת הנקודות הנותרות יש מידה חיובית של 1/2. מה שהופך את קבוצת סמית'-וולטרה-קנטור לדוגמה לקבוצה סגורה בעלת שפה עם מידת לבג חיובית.
הערות שוליים

↑  Smith, Henry J.S. (1874). "On the integration of discontinuous functions". Proceedings of the London Mathematical Society. First series. 6: 140–153
↑  Ponce Campuzano, Juan; Maldonado, Miguel (2015). "Vito Volterra's construction of a nonconstant function with a bounded, non Riemann integrable derivative". BSHM Bulletin Journal of the British Society for the History of Mathematics. 30 (2): 143–152. doi:10.1080/17498430.2015.1010771.
↑  Balcerzak, M.; Kharazishvili, A. (1999), "On uncountable unions and intersections of measurable sets", Georgian Mathematical Journal, 6 (3): 201–212, doi:10.1023/A:1022102312024, MR 1679442.
מקדונל דאגלס MD-12

מקדונל דאגלס MD-12 (באנגלית: McDonnell Douglas MD-12) היה קוד התכנון למטוס נוסעים רחב גוף דו קומתי שתוכנן על ידי מקדונל דאגלס בשנת 1990. לחברה לא היו משאבים מספיקים לפיתוח מטוס כה גדול והפרויקט בוטל.
פיתוח

תכנון המטוס החל בשנת 1990, והוא היה אמור להתחרות בבואינג 747. בנובמבר 1991 חתמה מקדונל דאגלס עם שתי חברות על שותפות בפיתוח המטוס, ובאפריל 1992 פורסמו תוכניות המטוס.
למטוס היו יתרונות רבים על המטוס המוביל באותה התקופה, ה-747, בהם: שתי קומות מלאות (בבואינג 747 הקומה השנייה ממוקמת בשליש הקדמי בלבד), טווח טיסה גדול יותר, ומשקל המראה מרבי גדול יותר.
טיסת הבכורה תוכננה לשנת 1995, ומסירת המטוסים הראשונים לשנת 1997.
בעקבות עלויות הפיתוח הגבוהות, עזבה חברת טאיוואן אירוספייס (Taiwan Aerospace) את הפרויקט, מקדונל דאגלס לא יכלה להתמודד עם העלויות הגבוהות לבדה והיא הודיעה באוקטובר 1996 על ביטול הפרויקט.
בואינג עשתה שימוש ברעיון מאוחר יותר במחקר המטוס New Large Airplane שנועד להחליף את ה-747, אך בסופו של דבר רעיון המטוס הדו-מפלסי יושם באיירבוס.
ראו גם

איירבוס A380
בואינג 747-8
סוחוי KR-860
מפלגת הלייבור של ג'מייקה

| --- | --- |

 מדינה:  ג'מייקה 
 מייסד:  אלכסנדר בוסטמנטה 
 מנהיגים:  אנדרו הולנס
 תקופת הפעילות:  1943–הווה (כ־81 שנים)
 אידאולוגיות:  שמרנות
 מטה:  קינגסטון 
 מיקום במפה הפוליטית:  מרכז-ימין
 ארגונים בינלאומיים:  האינטרנציונל הדמוקרטי
 צבעים רשמיים:  ירוק
 נציגויות בפרלמנטים
 בית הנבחרים:  49 / 63
 הסנאט:  13 / 21
 ממשל מקומי:  129 / 227
 http://www.jamaicalabourparty.com
 
מפלגת הלייבור של ג'מייקה (באנגלית: Jamaica Labour Party - JLP) היא אחת משתי המפלגות הגדולות בג'מייקה. המפלגה נחשבת לשמרנית וימנית יותר מיריבתה העיקרית, מפלגת העם הלאומית. השם "לייבור" מטעה, כיוון שהמפלגה דוגלת בליברליזם כלכלי וזיקה לארצות הברית בנושאי מדיניות חוץ.
המפלגה נוסדה בשנת 1943 על ידי אלכסנדר בוסטַמָנְטה, לימים ראש ממשלת ג'מייקה, והחלה את דרכה כאגף הפוליטי של איגוד העובדים מייסודו של בוסטמנטה. עם קבלת העצמאות של ג'מייקה, בשנת 1962, עלתה המפלגה לשלטון והחזיקה בו בין השנים 1962 - 1972, 1980–1989 ומשנת 2007 עד 2012. בבחירות שנערכו בפברואר 2016 שבה המפלגה לשלטון. סמלי המפלגה הם פעמון הדרור והצבע הירוק.
מנהיגי המפלגה

אלכסנדר בוסטמנטה, 1943 - 1974
דונלד סנגסטר, 1967-1965 (בפועל)
יו שירר, 1967 - 1974 (בפועל)
אדוארד סגה, 1974 - 2005
ברוס גולדינג, 2005 - 2011
אנדרו הולנס, 2011 ואילך
מערכת ניהול רשת

מערכת ניהול רשת (באנגלית: Network Management System, ובראשי תיבות: NMS) היא מערכת משולבת תוכנה-חומרה המיועדת לניהול וניטור רכיבים ברשת מחשבים ופועלת בתצורת שרת-לקוח.
ניהול רכיב בודד מתבצע על ידי Element Management System ‏(EMS).
תפקידי המערכת

המערכת מנהלת את רכיבי הרשת הנקראים גם הרכיבים המנוהלים.
למערכת משימות שונות; הן משימות ניהול רכיבים והן משימות ניהול. משימות ניהול הרכיבים על פי FCAPS הן: איתור תקלות ברכיבים, קביעת תצורת הרכיבים, הנפקת דוחות מלאי, ניטור ביצועי הרכיבים ותיעוד התוצאות ואבטחת הרכיבים באמצעות שימוש בפרוטוקולים וערוצים מאובטחים וכן באמצעות בקרת גישה למשתמשים.
משימות הניהול כוללות את גילוי רכיבי הרשת, ניטור רכיבי הרשת ומצבם, התרעה כאשר מתמלאים תנאים מסוימים המשפיעים על ביצועי הרשת, זיהוי בעיות, מקורן והצעת פתרונות אפשריים.
פרוטוקלי תקשורת

מערכת ניהול רשת משתמשת בפרוטוקולי תקשורת מגוונים על מנת לבצע את תפקידיה השונים.
SNMP - משמש לאיסוף מידע מהרכיבים ברשת.
HTTP
FTP
סטטיסטיקות רשת

המערכת אוספת סטטיסטיקות על רכיבי הרשת ומתחזקת ומארכבת סטטיסטיקות קודמות על רכיבי הרשת, כולל בעיות ופתרונות שהצליחו בעבר. במקרה של תקלה חוזרת, המערכת תוכל לחפש בארכיון אחר פתרונות אפשריים.
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
קירסטן בקיס

| --- | --- |
אין תמונה חופשית
 לידה:  1967 (בת 57 בערך) 
 מדינה:  ארצות הברית 
 מקום לימודים:  אוניברסיטת ניו יורק 
 פרסים והוקרה:  Bram Stoker Award for Best First Novel (1997) 
 
קירסטן בקיס (נולדה ב-1967) היא סופרת אמריקאית ילידת שווייץ. בקיס למדה באוניברסיטת ניו יורק והיא מלמדת כיום בהמפשייר-קולג'. היא חיה כיום עם בעלה ובנה בוורמונט ועוסקת בכתיבת ספרה השני.
בקיס פרסמה ב-1997 את הרומן "Lives of the Monster Dogs" (תורגם לעברית בשם "חייהם של כלבי המפלצת" בהוצאת יתדות, 1999). הספר עוסק בכלבים מואנשים, בעלי יכולת דיבור, הנוחתים בניו יורק. הספר זכה להצלחה רבה ואף נבחר כספר הבולט של השנה על ידי הניו יורק טיימס. כמו כן היה מועמד לפרס אורנג' וזכה בפרס על שם ברם סטוקר לספר ביכורים בסוגת ספרי האימה. הספר תורגם לשמונה שפות ועובד למחזה.
| --- | --- |
בקרת זהויות :  ISNI: 0000 0000 6390 1974  LCCN: n96058180  NTA: 157621677  SUDOC: 057580871  VIAF: 50048483   WorldCat (עם VIAF): 50048483 
ערך זה הוא קצרמרבנושא סופרים. אתם מוזמנים לתרום לוויקיפדיה ו.
קרב גליציה

קרב גליציה נערך במלחמת העולם הראשונה בין 18 באוגוסט ל-26 בספטמבר 1914 בין צבאות האימפריה האוסטרו-הונגרית והאימפריה הרוסית, באזור גליציה (כיום בפולין ואוקראינה). הקרב הסתיים בניצחון רוסי וכיבוש שטחים משמעותיים.
תוכניות הצדדים

התוכנית הרוסית התבססה על מידע לגבי מצב הצבא האוסטרו-הונגרי שהתקבל מהמודיעין הרוסי. רוב החומר התקבל בשנים 1910–1912 ולפיו הכוח העיקרי של הצבא האוסטרו-הונגרי היה צריך להיות ממוקם מזרחית לנהר סן באזור מזרחית ללבוב. בהתאם לכך, תכננו הרוסים לכתר את העיר באמצעות 4 ארמיות שהיו צריכות לבצע את המתקפה מ-2 צדדים.
בפועל המטה האוסטרי שינה את מיקום הכוח העיקרי והעביר אותו מערבה. האוסטרים תכננו לתקוף את הרוסים באזור שבין נהרות ויסלה והבוג המערבי לכיוון כללי צפונה. רק יחידות של הארמייה השלישית האוסטרית מוקמו סביב לבוב. האוסטרים תכננו לתקוף לכיוון הצבא הרוסי הממוקם בפולין תוך תאום מוקדם שמצפון הרוסים יותקפו על ידי הגרמנים. לאור הפלישה הרוסית לפרוסיה המזרחית לא יכלו הגרמנים לבצע את המהלך ובקרב גליציה הצבא האוסטרו-הונגרי לחם ללא עזרה מהגרמנים.
סדר הכוחות > הצבא הרוסי

בראש הצבא עמד ניקולאי איוואנוב ותחתיו יחידות הבאות:
הארמייה הרביעית בפיקוד אנטון פון זלצה שתוך כדי הקרב הוחלף באלכסיי אברט
הארמייה החמישית בפיקוד פאבל פלווה
הארמייה השלישית בפיקוד ניקולאי רוזקי שהוחלף ברדקו דימיטרייב
הארמייה השמינית בפיקוד אלכסיי ברוסילוב
הארמייה התשיעית שהורכבה במהלך הקרב בפיקוד פלאטון לצ'יצקי
סדר הכוחות > הצבא האוסטרו-הונגרי

בראש הצבא עמד מפקד העליון הארכידוכס פרידריך. מעשית הפיקוד היה בידי קונרד פון הצנדורף, ראש המטה. תחתיו היו יחידות הבאות:
הארמייה הראשונה בפיקוד ויקטור דנקל
הארמייה הרביעית בפיקוד מוריץ פון אופנברג
הארמייה השלישית בפיקוד רודולף פון ברודרמן
יחידות בפיקוד קומר
הארמייה השנייה שהורכבה במהלך הקרב בפיקוד אדוארד פון בהם-ארמולי
מהלך הקרבות > מבצע לובלין-הלם

בתחילת הקרב המצב של הצבא הרוסי לא היה מזהיר. ב-23 באוגוסט החלה הארמייה הרביעית בפיקוד אנטון פון זלצה לנוע דרומה מהעיר לובלין, בכיוון הנגדי התקדמה הארמייה הראשונה האוסטרית. הכוחות התקרבו והחל קרב קרשניק. לאחר הקרב שנמשך מספר ימים נאלצו הרוסים לסגת בחזרה לכיוון לובלין. בשל תוצאות הקרב הוחלף מפקד הארמייה הרביעית הרוסית ולמפקד מונה אלכסיי אברט. עד ל-2 בספטמבר ניסו האוסטרים לכבוש את העיר לובלין אך ללא הצלחה.
ב-25 באוגוסט הותקפו יחידות של הארמייה החמישית בפיקוד פאבל פלווה שהתמקמו באזור העיירה טומשוב (בפולין של היום), על ידי הארמייה הרביעית בפיקוד מוריץ פון אופנברג במסגרת קרב קומרוב. לאחר מספר ימים של קרבות הרוסים ספגו אבדות קשות, כ-20 אלף חיילים רוסים נפלו בשבי. הרוסים החלו לסגת ונסיגה מאורגנת נמשכה עד ל-2 בספטמבר.
למרות הכישלונות הראשונים בקרבות הצליחו הרוסים להתארגן ולייצב את החזית תוך העברת תגבורות למקומות הנדרשים.
ההצלחות של אוסטרים באזור יצרו הזדמנות לגרמנים לפתוח במתקפה כוללת מאזור פרוסיה דרומה במטרה לכתר את הצבא הרוסי בפולין. הגרמנים החליטו להגביר לחץ על כוחות הרוסים במטרה להביא לנסיגה טוטלית משטח פרוסיה ולא ניצלו את ההזדמנות לכתר את הרוסים באזור פולין.
מהלך הקרבות > מבצע לבוב-גליץ'

במקביל לקרבות בחלק הצפוני של החזית, יחידות של הארמייה השלישית והשמינית של הרוסים החלו במתקפה ב-19 באוגוסט. רוב הכוח האוסטרי היה ממוקם בחלק הצפוני ולכן הרוסים יכלו להתקדם מהר ללא התנגדות של ממש. תוך שבוע הארמיות התקדמו בכ-120 - 150 ק"מ פנימה בשטח שהיה בשליטה אוסטרית. האוסטרים לא העריכו נכון את היקף הכוח הרוסי ובמקום לתגבר את הארמייה השלישית הם העבירו חלק מיחידותיה לכיוון צפון במטרה לתגבר את הארמייה הרביעית שהיו לה הצלחות מול הרוסים. ב-26 באוגוסט החל קרב משמעותי על שפת נהר זולוטיה ליפה. לאחר יומיים של קרבות האוסטרים החלו לסגת בחזית שאורכו כ-60 ק"מ. ניסיון נוסף לארגן מתקפת נגד נכשל. ב-31 באוגוסט החלה נסיגה כללית של הכוחות האוסטריות לכיוון לבוב. האוסטרים לא הצליחו לייצב את החזית סביב העיר ובתחילת ספטמבר לבוב נכבשה על ידי הרוסים.
מהלך הקרבות > המתקפה כללית

לאחר הצלחה באזור לבוב הועבר חלק מהכוחות הרוסים צפונה. כתוצאה מכך, יכלו הארמיות הרוסיות לארגן בתחילת ספטמבר מתקפת נגד. כמו כן הצטרפה לקרב הארמייה התשיעית שנבנתה בחלקה מחיילים חדשים שגויסו. מתקפת הנגד הרוסית הייתה מוצלחת והאוסטרים החלו לסגת מעמדותיהם.
בחלק הדרומי של החזית ארגנו האוסטרים מתקפת נגד בכיוון העיר לבוב שכבר נכבשה על ידי הרוסים. לצורך כך הועברה לאזור הארמייה הרביעית, ועל ידי כך הצליחו האוסטרים להגיע לעדיפות מספרית. ב-10 בספטמבר נערך קרב רווה באזור רווה-רוסקה מערבית ללבוב. האוסטרים הצליחו לפרוץ את קו ההגנה הרוסי רק לפרק זמן קצר. מכיוון שהרוסים הצליחו לפרוץ את הקווים האוסטרים בחלק הצפוני של החזית, היה על האוסטרים להפסיק את המתקפות מחשש לכיתור כוחותיהם. ב-30 באוגוסט החלו האוסטרים לסגת מהאזור. בעקבות ההצלחה הרוסית הועבר מפקד הארמייה הרביעית האוסטרית מוריץ פון אופנברג מתפקידו.
לקראת סוף ספטמבר כבשו הרוסים את כל מזרח גליציה ובוקובינה כולל העיר צ'רנוביץ. ב-10 בנובמבר עבר הצבא הרוסי  את הרי הקרפטים והחל לפעול מערבה מההרים. בנוסף לכך החל הצבא הרוסי במצור על פשמישל שנמשך כ-180 ימים. הרוסים הפסיקו את המתקפה רק בעקבות הריסת גשרים על הנהרות והגעת תגבורת גרמנית לאזור.
השלכות הקרב

הרוסים לא הצליחו להביס את הצבא האוסטרו-הונגרי אך הצלחותיהם איזנו במידה מסוימת את התבוסה שהם נחלו באזור פרוסיה המזרחית. ההצלחה רוסית בקרב אפשרה לסרביה להמשיך בלחימה עד לשנת 1915.
הצבא האוסטרי לא הצליח לשקם את עצמו לאחר הקרב והיה צריך להסתמך על העזרה מבן בריתו העיקרי - האימפריה הגרמנית. בשל כך לא יכלו הגרמנים להעביר כוחות נוספים משמעותיים לחזית המערבית. בשנת 1915 הם אף נאלצו להעביר כוחות ממערב למזרח.
השליטה הרוסית בשטחים שנכבשו נמשכה כ-9 חודשים, עד לקיץ 1915.
מערכת נתוני אשראי

מערכת נתוני אשראי הוקמה על ידי בנק ישראל מתוקף חוק נתוני אשראי, התשע"ו-2016 כחלק מהצעדים לקידום התחרות בשוק האשראי בישראל.
המערכת אוספת נתונים לגבי התחייבויות האשראי של יחידים, אזרחי ותושבי ישראל, וכן לגבי אופן הפירעון של התחייבויות אלה.
מקורות המידע שמעבירים הנתונים למערכת הם בעיקר גופים שעוסקים במתן אשראי, בהם בנקים, נותני אשראי חוץ-בנקאי, וכן רשויות ציבוריות שונות: כונס הנכסים הרשמי, לשכות ההוצאה לפועל ומדור חשבונות מוגבלים שבבנק ישראל.
מטרות המערכת

• הגברת התחרות בשוק האשראי הקמעונאי.
• הרחבת הנגישות לאשראי.
• צמצום ההפליה במתן אשראי והפערים הכלכליים.
• יצירת בסיס מידע לא מזוהה שישמש את בנק ישראל לשם ביצוע תפקידיו.
לשכות אשראי

המאגר שואב באופן שוטף נתונים מהבנקים ומגופי אשראי נוספים ומעביר אותם ללשכות אשראי, שבתורן יעניקו דירוג לכל לקוח. לצורך כך העניק בנק ישראל רישיון ללשכות אשראי, שרק להן תהיה גישה למאגר. כיום מדובר בשלושה גופים: דן אנד ברדסטריט, BDI וקו מנחה.
ראו גם

חוק נתוני אשראי
הערות שוליים

↑  אודות המערכת, באתר נתוני אשראי
מירה (כוכב)

| --- | --- |

מירה כפי שנראה בטלסקופ החלל האבל
 נתוני תצפית
 קבוצת כוכבים:  לווייתן
 שמות נוספים:  ο בלווייתן
 סוג:  ענק אדום
 בהירות נראית:  מ-2.0 עד 10.1
 סיווג ספקטרלי:  M7 III
 עלייה ישרה:  2ʰ 19ᵐ 20.79210ˢ מילי-שניות קשת בשנה
 נטייה:  ‏39.4956″ ‏58′ ‏2°‏- מילי-שניות קשת בשנה
 משך מחזור השתנות:  332 ימים
 מאפיינים פיזיים
 בהירות מוחלטת:  מ-3.5- עד 4.5+
 מרחק:  420  שנות אור 128.77  פארסק
 רדיוס:  330 - 400 רדיוסי שמש
 מסה:  1.2 מסות שמש
 עוצמת הארה:  פי 1.3 - 2,000 מהשמש
 טמפרטורה:  2,900 - 3,200 K
 מהירות רדיאלית:  63.5±0.6 קילומטר לשנייה
 היסט:  10.91±1.22 אלפיות של שניות קשת
 מערכת
 כוכבים נלווים:  מירה B
השובל של מירה בתחום העל-סגול, כפי שצולם על ידי טלסקופ החלל גלקס
מירה (או ο (אומיקרון) בלווייתן) (ο Ceti) הוא הכוכב המשתנה הראשון שזוהה ואחד הכוכבים המשתנים שהשתנותם היא הבולטת ביותר לעין.
הכוכב משנה את בהירותו במחזוריות של 332 יום ונע בין דרגה 2, אז ניתן לראותו בעין, לדרגה 10, אז ניתן לראותו באמצעות טלסקופ בלבד. פרוש שמו הוא "המדהים" או "המופלא" והוא מהכוכבים הבודדים שיש להם שם על אף שבחלק מהזמן לא ניתן לראותו בעין רגילה.
היסטוריה

על אף שהופעתם של "כוכבים חדשים" והיעלמותם לאחר מכן (נובות וסופרנובות) תועדה על ידי טיכו ברהה כבר ב-1572 (ועל ידי הסינים עוד בשנת 1054), מירה הוא הכוכב הראשון שתועד כמופיע ונעלם לסירוגין ושבהירות נראיתו אינה קבועה (ייתכן שהשתנותו של אלגול זוהתה עוד קודם, אך אין לכך תיעוד אמין).
השתנותו של מירה התגלתה בשנת 1596 על ידי האסטרונום ההולנדי דוד פבריציוס, שהשתמש בו כנקודת יחוס למדידת תנועתו של כוכב חמה. פבריציוס שם לב שבהירותו של הכוכב עלתה בדרגה שלמה בתקופה של שלושה שבועות וחודשיים לאחר מכן נעלם הכוכב. פבריציוס שיער שמדובר בנובה, אך זיהה את הכוכב שנית בשנת 1609. בשנת 1638 זיהה האסטרונום יוהאן הולוורדה שמירה משתנה במחזוריות של כ-11 חודשים וב-1662 קבע האסטרונום הצרפתי איסמאל (ישמעאל) בוּליאלדוּס את זמן מחזור ההשתנות על 333 ימים, קרוב לידוע כיום (ייתכן שזמן המחזור משתנה מעט). באותה השנה טבע האסטרונום יוהנס הווליוס את השם מירה - "מדהים" או "מופלא" בשל תכונותיו הייחודיות.
מאפיינים

מירה הוא למעשה כוכב זוגי במרחק של כ-420 שנות אור, המורכב מענק אדום ומבן זוג עמום יותר, ככל הנראה כוכב הסדרה הראשית מסוג K, המקיפים זה את זה במרחק של כ-65 יחידות אסטרונומיות ובזמן הקפה של לפחות 400 שנים.
מירה A הוא ענק אדום בשלב התפתחות מתקדם מאוד. רדיוסו משתנה באופן מחזורי ואתו גם הטמפרטורה וכתוצאה מכך נגרמים שינויים גדולים בעוצמת הארתו. כאשר הכוכב מתכווץ, השכבות החיצוניות של הכוכב, המגיעות לרדיוס של יותר מ-500 רדיוסי שמש, מתקררות ובולעות חלק ניכר מהקרינה באור נראה ופולטות קרינה בתחום התת-אדום בלבד. כתוצאה מכך ההשתנות של עוצמת ההארה בתחום התת-האדום קטנה בהרבה מההשתנות בתחום הנראה - כשתי דרגות בהירות בלבד. ביחד עם התחום התת-האדום, עוצמת ההארה הממוצעת של מירה הוא פי 8,500 משל השמש בעוד שבתחום הנראה עוצמת ההארה נעה בין פי 1.5 ועד לפי 2,000 מהשמש. השינויים בספקטרום הקרינה גם משנים את הסיווג הספקטרלי של מירה בין M5 ל-M9.
בדומה לענקים אדומים אחרים, מירה פולט לחלל הבין־כוכבי חומר בקצב גבוה פי 10 מיליון מרוח השמש. כמו כן, הוא נע במהירות גבוהה יחסית - כ-130 ק"מ לשנייה, ובשל כך הוא משאיר מאחוריו "זנב" גז באורך של כ-13 שנות אור, שניתן להבחין בו על ידי צילום בתחום העל-סגול.
מירה סיים כבר מזמן את תהליכי ההיתוך של מימן להליום והוא נמצא בשלבי הסיום של התכת הליום לפחמן וחמצן. כשתהליכים אלו יסתיימו הוא צפוי להפוך לננס לבן כאשר שכבותיו החיצוניות יהפכו לערפילית פלנטרית.
מאפיינים > מאפייני מירה B

מירה B הוא כוכב הסדרה הראשית מסוג K עם מסה משוערת של כ-0.7 מאסות שמש. בשל קרבתו למירה A, הוא סופח אליו גז מהשכבות החיצוניות של בן הזוג הענק וכתוצאה מכך גם בהירותו משתנה, אך לא באופן סדיר. מעבר הגז בין הכוכבים נעשה דרך דיסקת ספיחה שייתכן שנוצרים בתוכה כוכבי לכת.
הערות שוליים

↑  Seth Penricke, Astronomy with a Home Telescope: The Top 50 Celestial Bodies to Discover in the Night Sky, Callisto Media Inc., 2015-08-16
↑  http://www.nasa.gov/mission_pages/galex/20070815/ תמונות של הזנב באתר נאס"א
מירה

ערך זה עוסק במשוררת הינדית. אם התכוונתם למשמעות אחרת, ראו .
| --- | --- |

 לידה:  1498 Merta City, הודו 
 פטירה:  1546  (בגיל 48 בערך) דוורקא, הודו 
 מדינה:  הודו 
 תקופת הפעילות:  1516–1546 (כ־30 שנה) 
 השקפה דתית:  הינדואיזם 
 בן או בת זוג:  Bhoj Raj 
 
מקדש מירה
מירה (מירה באי) הייתה משוררת הינדית, מיסטיקנית וחסידתו של קרישנה. נחשבה אחת "הקדושות האמתיות" החשובות ביותר של תנועת וישנויזם בהקטי ומיוחסות לה כ-1,300 כמנטרות (שירי קודש). שירים אלה הם פופולריים בכל רחבי הודו ותורגמו ופורסמו ברחבי תבל. השירים מלאים בשבח נלהב אל האל קרישנה כמקובל במסורת בהקטי. ברוב השירים שלה, היא מתארת את אהבתה הבלתי המסויגת לאדונה ומקדמת את הבהקטי קרישנה כהלך חיים הטוב ביותר - מכיוון שדרך זו מסייעת לשכוח את הרצונות הפרטיים.
אמונות עממיות על חייה, לוקטו משיריה ומהסיפורים שסופרו על ידי הקהילה שלה ואף שימשו כנושא של מספר סרטים. האותנטיות של סיפורים אלו שנויה במחלוקת, במיוחד אלה שקשורים עם המלחין תנסן. מצד השני, המסורות שטוענת שהיא כתלמידו של הגורו רוידס בצ'יטורי. הקשר שלה עם טולידס ומאוחר יותר עם רופה גוסומי בורינדוה ככל הנראה יותר מדויקת.
ביוגרפיה

מירה הייתה נסיכת ראג'פוטית שנולדה בשנת 1498 ב-קודקי, ראג'סטאן. היא הייתה בתו היחידה של ראטאן סינג, בנו הצעיר של ראו דודא שליטה של מרט, ואחיו של השליט ראו יודה מייסדה של ג'ודפור. ראטאן סינג השתייך לחמולת רדור, והוא נפל בקרב עם הקיסר המוגולי באבור בינואר 1528.
אמה של מירה, ויר קומארי, מתה במהלך לידה כאשר מירה הייתה בסביבות שמונה. מירה אז נשלחה לסבא שלה, ראו דודא ואחיו הגדול של האב, ראו ויקראם דו במרט, שם היא חונכה. לאחר כ -7 שנים, הצטרפה אלה חברת הילדות שלה מטולה, שנשארה עם מירה עד סוף ימיה.
מירה נישאה בשנת 1516 להוי ראג, יורש העצר של מיוור. בעלה נפטר בשנת 1521, כנראה מתוצאה של פצעי קרב, ולאחר מכן היא הייתה קורבן של רדיפה ותככים בידי של גיסה כשהוא עלה לשלטון, וגם על ידי יורשיו, ויקראם סינג. הסיבה לכך הייתה שמירה מרדה במוסכמות ושעיסוקיה הדתיים לא התאימו לנידרש מנסיכה ראג'פוטית או לאלמנה. היא בילתה את מיטב ימיה בבית מקדש פרטי שלה המוקדש לקרישנה, נפגשה עם קדושים ועולי רגל מכל רחבי הודו, והלחינה שירי מסירות לקרישנה. לאחר מספר ניסיונות על חייה, מירה עזבה את מיוור וחזרה למרט. אך גם שם גילתה שהתנהגותה הבלתי שגרתית לא התקבלה. היא יצאה לסדרה של עליות לרגל בצפון הודו, וסופו של דבר התיישבה בדוורקה.
בשנת 1546 עודיי סינג, יורשו של ויקראם סינג, שלח משלחת של ברהמינים להביא אותה בחזרה למיוור. היא ביקשה רשות לבלות את הלילה בבית המקדש של קרישנה ולמחרת בבוקר התברר שנעלמה. על פי האמונה הרווחת, דרך נס מירה התמזגה עם דמותו של קרישנה.
שירה

מירה באי השתייך למסורת איתנה של משוררי בהקטי בהודו של ימי הביניים, שהביעו את אהבתם אל האלוהים דרך האנלוגיות של אהבת כגון יחסים של אמא של אדם לילד שלה, חבר לחבר, או אישה לאהובה. הפופולריות והקסם העצום של מילותיה נובע בשימושה בדמויי יום יומיים, ובמתיקות של רגשות שניתנות להבינה בקלות על ידי בני עמה.
בתרבות פופולרית

המלחין ג'ון הרביסון עיבד מוזיקלית את התרגומים של בליי לשירי מירה באנגלית. כמו כן ישנו סרט תיעודי בשם "כמה דברים שאני יודע עליה" על ידי אנג'אלי פנג'אבי. שני סרטים ידועים של החיים שלה נעשו בהודו, מירה (1945), סרט בשפה הטמילית ומירה 1979) סרטו של גולזר בשפה ההינדית . גם הופקה סדרת טלוויזיה, מירה (2009–2010) שהייתה מבוססת על החיים שלה.
לקריאה נוספת

שבה נגן החליל את לבי - שירתה של המשוררת ההודית מירה באי - מבוא ותרגום מהינדית: פנינה בר
מקדש מירה ברג'סטן
המשוררת
קרב מגן ישראלי

סמל ק.מ.י הכולל דגל ישראל
קרב מגן ישראלי או ק.מ.י. היא שיטת הגנה עצמית ישראלית, שמטרתה התמודדות בקרב פנים אל פנים. השיטה פותחה מתוך שיטת הקרב מגע ויוסדה רשמית בשנת 1989 על ידי אלי אביקזר. לאביקזר היה חשוב ששם השיטה שפיתח יכיל את המילה "ישראל" מתוך רגשות ציוניים. זו גם הסיבה בשלה בחר מדי אימון בצבעי דגל הלאום לשיטה. לאחר פטירתו של המייסד בשנת 2004 נבחר אבי אביסידון לראש השיטה וליו"ר עמותת ק.מ.י